b'\n_START_ARTICLE_\nJosip Vojnovi\xc4\x87\n_START_PARAGRAPH_\nJosip Vojnovi\xc4\x87 (?, druga polovica XVII. st. \xe2\x88\x92 Gradac, nakon 1721.), hrvatski barun iz hrvatske plemi\xc4\x87ke obitelji Vojnovi\xc4\x87a. Pisao je pjesme na latinskom. \xc4\x8covjek pustolovna duha i navodno iznimna obrazovanja.\n_START_SECTION_\n\xc5\xbdivotopis\n_START_PARAGRAPH_\nRodio se je u 2. polovici 17. stolje\xc4\x87a, od oca Stjepana (1633.\xe2\x80\x931687.), poznatog borca u ratovima protiv Osmanlija, koji je za to od cara Leopolda I. dobio naslov baruna. Obitelj je posjede imala oko Petrove gore._NEWLINE_Kao mladi\xc4\x87 je stupio u vojnu slu\xc5\xbebu. Ratovao po Njema\xc4\x8dkoj i Ugarskoj. Nakon sloma zrinsko-frankopanske urote, planirao je osvetni\xc4\x8dku akciju. Bio je prista\xc5\xa1a kneza Franje II. R\xc3\xa1k\xc3\xb3czyja kojem se pridru\xc5\xbeio 1704. (1706.) s radi podizanja ustanka protiv be\xc4\x8dkoga dvora u Hrvatskoj (u tijeku je bio njegov ustanak, 1703. - 1711.) Po Hrvatskoj je Vojnovi\xc4\x87 agitirao i skupljao prista\xc5\xa1e za planiranu bunu, pozivaju\xc4\x87i ih na osvetu smrti Zrinskog i Frankopana. Planirao je podi\xc4\x87i ustanak u Lici tako \xc5\xa1to bi s vojskom provalio iz osmanske Bosne u Hrvatsku. Pomo\xc4\x87 je poku\xc5\xa1ao na\xc4\x87i kod Mletaka, u Napulju, Rimu i kod Osmanlija u Bosni, u Francuskoj. Glavni koji se suprotstavio Vojnovi\xc4\x87evu djelovanju bio je pop Marko Mesi\xc4\x87. _NEWLINE_R\xc3\xa1k\xc3\xb3czyjeva buna nije uspjela, a Vojnovi\xc4\x87 se dao u diplomatsku aktivnost. Oti\xc5\xa1ao je na Apeninski poluotok, u Rim i Napulj, a potom u Ugarskoj. Iako je R\xc3\xa1k\xc3\xb3czyju glavnina snaga bila pora\xc5\xbeena 1708. kod Tren\xc4\x8dina, R\xc3\xa1k\xc3\xb3czy se nije predavao. Vojnovi\xc4\x87 je u svim tim zemljama gdje je bio obavljao odre\xc4\x91ene slu\xc5\xbebe za R\xc3\xa1k\xc3\xb3czyja. 1709. R\xc3\xa1k\xc3\xb3czy ga je imenovao za poslanika kod poljskoga kralja. Kona\xc4\x8dni kraj R\xc3\xa1k\xc3\xb3czyjeve bune bio je mir u Szatmaru 1711. godine, kad je sam on sklopio mir s Habsbur\xc5\xa1kom Monarhijom, iako se ni onda nije predavao. Svi prista\xc5\xa1e su mu pomilovani i Vojnovi\xc4\x87 me\xc4\x91u njima. _NEWLINE_Poslije ovoga Vojnovi\xc4\x87 se dao putovati po svijetu gdje je stekao mnoge \xc5\xa1tovatelje. Od mnogih se imenom isti\xc4\x8de princ Eugen Savojski._NEWLINE_Pretkraj \xc5\xbeivota te\xc5\xbee se razbolio. Zadnje \xc5\xa1to se za nj zna da je 1721. boravio u Gradcu, a onda mu se izgubio svaki trag.'